prechladnutie v tehotenstve
Je prosím možné užívať v tehotenstve pri prechladnutí prípravky: HERBALMED HOT DRINK nachladnutie a nadcha-Dr.Weiss, HERBALMED PASTILKY pri prechladnutí - Dr.Weiss, HANUS SILICA EUKALYPTOVÁ alebo MATA ROĽNÁ ? Je vhodný kúpeľ s eukalyptovou soľou/penou/olejom? Ďakujem.
Dobrý deň
Ďakujeme za Vašu otázku
Výživový doplnok HERBALMED HOT DRINK nachladnutie a nádcha-Dr.Weiss je vhodné užívať aj počas tehotenstva. HERBALMED PASTILKY pri nachladnutí - Dr.Weiss sa nesmú užívať počas celej dĺžky tehotenstva.
Výrobca silíc Hanus Mäta roľná a eukalyptovej silice neuvádza vhodnosť použitia silíc počas tehotenstva. Počas tehotenstva sa odporúča inhalácia minerálnej vody Vincentka, ktorá ma mukolytický účinok, znižuje dráždivosť horných dýchacích ciest, zvyšuje sekréciu a zlepšuje funkciu riasinkového epitelu. Na jej inhaláciu je potrebný kompresorový alebo ultrazvukový inhalátor.
Prajem pekný zvyšok dňa
S pozdravom, PharmDr. Lucia Kubáňová